La sfida
La sfida () je italijansko-španski crno-bijeli igrani film snimljen 1958. u režiji Francesca Rosija. Inspiriran je stvarnim događajima koji su se prije tri godine dogodili u Napulju, vezanih uz lokalnog vođu Camorre Pasqualea Simonettija i njegovu suprugu Assuntu Marescu. Protagonist, čiji lik tumači José Suárez, je ambiciozni krijumčar cigareta koji se ženi za lokalnu misicu (čiji lik tumači Rosanna Schiaffino) i čije aktivnosti zasmetaju suparničkim camorristima. Radnja prikazuje kako pada kao žrtva atentata, ali kako ga je njegova supruga odlučna osvetiti. La sfida je prikazan na venecijanskoj Mostri gdje je dobio Specijalnu nagradu žirija. Rosiju je to bio prvi cjelovečernji film; kasnijim kritičarima je postao zanimljiv po tome što Rosi, iako je svojim tehničkim postupcima još uvijek bio vezan uz neorealizam, prvi put načeo temu organiziranog kriminala i korupcije u italijanskom društvu, a što će biti glavni motiv njegovih najpoznatijih ostvarenja 1970-ih.

Uloge
 José Suárez : Vito Polara
 Rosanna Schiaffino : Assunta
 Nino Vingelli : Gennaro
 Decimo Cristiani : Salvatore Ajello
 José Jaspe : Raffaele
 Tina Castigliano : Vitova majka
 Pasquale Cennamo : Fernando Ajello
 Elsa Valentino Ascoli : Assuntina majka
 Ubaldo Granata : Califano
 Ezio Vergari : Antonio

Literatura 
 Sebastiano Gesù (a cura di), Francesco Rosi, Giuseppe Maimone Editore, Catania, 1993

Vanjske veze

Italijanski filmovi
Španski filmovi
Dramski filmovi
Kriminalistički filmovi
Authority control 2